title: 2010/309/EU: Odluka Komisije od 3. lipnja 2010. o izmjeni Odluke 2008/721/EZ u vezi s naknadama koje se isplaćuju članovima znanstvenih odbora i stručnjacima u području zaštite potrošača, javnog zdravstva i zaštite okoliša

text:
               15/Sv. 22

               HR

               Službeni list Europske unije

               269

         32010D0309

               L 138/24

               SLUŽBENI LIST EUROPSKE UNIJE

         ODLUKA KOMISIJE
   od 3. lipnja 2010.
   o izmjeni Odluke 2008/721/EZ u vezi s naknadama koje se isplaćuju članovima znanstvenih odbora i stručnjacima u području zaštite potrošača, javnog zdravstva i zaštite okoliša
   (2010/309/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegove članke 168. i 169.,
   budući da:

               (1)

               Članak 19. Odluke Komisije 2008/721/EZ od 5. rujna 2008. o uspostavi savjetodavne strukture znanstvenih odbora i stručnjaka u području zaštite potrošača, javnog zdravstva i okoliša i o stavljanju izvan snage Odluke 2004/210/EZ (1) navodi da članovi znanstvenih odbora, znanstveni savjetnici iz Skupine znanstvenih savjetnika za procjenu rizika (dalje u tekstu: „Skupina”) i vanjski stručnjaci imaju pravo na naknadu za sudjelovanje na sastancima odbora, u tematskim radionicama, radnim skupinama i na drugim sastancima i događajima koje organizira Komisija, te za obavljanje zadaća izvjestitelja o određenom pitanju.

               (2)

               Prilogom III. Odluci 2008/721/EZ utvrđeni su iznosi naknada koje se isplaćuju članovima znanstvenih odbora, znanstvenim savjetnicima iz Skupine i vanjskim stručnjacima.

               (3)

               Trenutno se naknade za sudjelovanje na sastancima isplaćuju samo onim stručnjacima koji su nazočili navedenim sastancima. Moderne tehnologije pomoću audio ili video uređaja ili mrežnih aplikacija omogućavaju razmjenu stručnih mišljenja na virtualnim sastancima. Primjena tih alata omogućila bi sudjelovanje više stručnjaka u radu znanstvenih odbora pri čemu bi se smanjio učinak na okoliš i troškovi te skratilo vrijeme koje je stručnjaku potrebno za put.

               (4)

               Kod elektronički posredovanog sudjelovanja na daljinu iznos naknade mora biti razmjeran trajanju sastanka (kratka nazočnost, cjelodnevni ili samo prijepodnevni ili poslijepodnevni sastanak).

               (5)

               Stoga je nužno prilagoditi pravila za isplatu naknade za sudjelovanje članovima, savjetnicima i vanjskim stručnjacima. Članak 19. i Prilog III. Odluci 2008/721/EZ treba izmijeniti na odgovarajući način,

         DONIJELA JE OVU ODLUKU:
   Članak 1.
   Odluka 2008/721/EZ mijenja se kako slijedi:

               1.

               u članku 19. prvi se stavak zamjenjuje sljedećim:
               „Članovi znanstvenih odbora, znanstveni savjetnici iz Skupine i vanjski stručnjaci imaju pravo na naknadu za osobno sudjelovanje ili elektronički posredovano sudjelovanje na daljinu, na sastancima odbora, u tematskim radionicama, radnim skupinama i na drugim sastancima i događajima koje organizira Komisija, te za obavljanje zadaća izvjestitelja o određenom pitanju, u skladu s Prilogom III.”,

               2.

               Prilog III. zamjenjuje se tekstom iz Priloga ovoj Odluci.

         Članak 2.
   Ova odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 3. lipnja 2010.

            Za Komisiju

            Predsjednik

         José Manuel BARROSO

      (1)  SL L 241, 10.9.2008., str. 21.
   PRILOG

         „PRILOG III.

            NAKNADE

                     1.

                     Članovi znanstvenih odbora, znanstveni savjetnici iz Skupine i vanjski stručnjaci imaju pravo na naknadu za sudjelovanje na sastancima odbora, u tematskim radionicama, radnim skupinama i na drugim sastancima i događajima koje organizira Komisija kako slijedi:

                                 (a)

                                 kod osobnog sudjelovanja, 385 EUR za svaki dan kad su osobno nazočili,

                                 (b)

                                 kod sudjelovanja na daljinu, 100 EUR za svaki započeti sat nazočnosti, do najviše:

                                             i.

                                             385 EUR za nazočnost prijepodne i poslijepodne, i

                                             ii.

                                             195 EUR za nazočnost prijepodne ili poslijepodne,

                     2.

                     Članovi znanstvenih odbora, znanstveni savjetnici iz Skupine i vanjski stručnjaci imaju pravo na naknadu za obavljanje zadaća izvjestitelja kako slijedi:

                                 (a)

                                 iznos naknade određuje se u odnosu na sljedeće čimbenike: radno opterećenje koje se odnosi na složenost predmeta, vrijeme potrebno za donošenje mišljenja, količina i dostupnost podataka, znanstvene literature i informacija koje treba prikupiti i obraditi, te opseg i složenost javnog savjetovanja i savjetovanja s dionicima i kontakti s drugim tijelima, a s obzirom na sljedeća okvirna mjerila:

                                             Iznos

                                             Okvirna mjerila

                                             385 EUR

                                                         —

                                                         jednostavno i rutinsko pitanje

                                                         —

                                                         mišljenje se temelji na pregledu dokumentacije, uz ograničeno pretraživanje podataka i ograničeni pregled literature

                                                         —

                                                         bez javnog savjetovanja

                                                         —

                                                         najviše pet mjeseci između prvog i posljednjeg sastanka

                                             770 EUR

                                                         —

                                                         složeno pitanje

                                                         —

                                                         mišljenje se temelji na opsežnom pretraživanju i pregledu podataka i literature

                                                         —

                                                         savjetovanje s dionicima i/ili javno savjetovanje uz ograničeno radno opterećenje zbog analize povratnih informacija

                                                         —

                                                         od pet do devet mjeseci između prvog i posljednjeg sastanka

                                             1 155 EUR

                                                         —

                                                         vrlo složeno pitanje

                                                         —

                                                         potrebno vrlo opsežno pretraživanje i analiza podataka i literature

                                                         —

                                                         opsežno i složeno savjetovanje s dionicima, javnosti i drugim znanstvenim tijelima, uz pregled relevantnih povratnih informacija

                                                         —

                                                         više od devet mjeseci između prvog i posljednjeg sastanka

                                 (b)

                                 Na temelju mjerila iz točke (a) Komisija za svaki posebni slučaj u zahtjevu za mišljenje navodi koji se iznos naknade primjenjuje na izvjestitelja. Komisija tijekom pripremnih radnji vezanih uz zatraženo mišljenje može promijeniti odabrani iznos ako je to opravdano nepredviđenim promjenama u vezi s odgovarajućim mjerilima.”


title: Odluka Stalnog odbora država EFTA-e br. 2/2015/SC od 24. rujna 2015. o uspostavi privremenog odbora financijskog mehanizma EGP-a za razdoblje 2014.–2021. [2015/2024]

text:
               12.11.2015

               HR

               Službeni list Europske unije

               L 295/63

         ODLUKA STALNOG ODBORA DRŽAVA EFTA-e
   br. 2/2015/SC
   od 24. rujna 2015.
   o uspostavi privremenog odbora financijskog mehanizma EGP-a za razdoblje 2014.–2021. [2015/2024]
   STALNI ODBOR DRŽAVA EFTA-e,
   uzimajući u obzir Sporazum o Europskom gospodarskom prostoru, dalje u tekstu „Sporazum o EGP-u”,
   uzimajući u obzir sporazum kojim će se uspostaviti novi financijski mehanizam EGP-a za razdoblje 2014.–2021.,
   uzimajući u obzir sporazum između Kraljevine Norveške i Europske unije kojim će se uspostaviti norveški financijski mehanizam za razdoblje 2014.–2021.,
   ODLUČIO JE:
   Članak 1.
   1.   Uspostavlja se Privremeni odbor financijskog mehanizma EGP-a za razdoblje 2014.–2021., dalje u tekstu „Privremeni odbor”, koji treba početi s radom što prije.
   2.   Privremeni odbor pomaže državama EFTA-e u pripremi provedbe financijskog mehanizma EGP-a za razdoblje 2014.–2021.
   3.   Privremeni odbor odgovara Stalnom odboru.
   4.   Privremenom odboru mogu pomagati misije država članica EGP-a/EFTA-e u EU-u.
   5.   Na dan stupanja na snagu ili na dan privremene primjene Sporazuma o uspostavi financijskog mehanizma EGP-a za razdoblje 2014.–2021. zadaće Privremenog odbora preuzet će Odbor financijskog mehanizma EGP-a za razdoblje 2014.–2021.
   6.   Privremeni odbor raspravom procjenjuje mogućnost koordiniranja Financijskog mehanizma EGP-a i norveškog financijskog mehanizma.
   7.   Privremeni odbor dogovara se o predsjedatelju kojega potvrđuje Stalni odbor.
   Članak 2.
   Ova Odluka stupa na snagu odmah.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u Bruxellesu 24. rujna 2015.

            Za Stalni odbor

            Vršiteljica dužnosti predsjedatelja

         Ingrid SCHULERUD

            Glavni tajnik

         Kristinn F. ÁRNASON


title: Odluka Vijeća (EU) 2015/1894 od 5. listopada 2015. o sklapanju Protokola između Europske unije i Republike Kabo Verdea o utvrđivanju ribolovnih mogućnosti i financijskog doprinosa predviđenih Sporazumom o partnerstvu u području ribarstva između Europske zajednice i Republike Kabo Verdea

text:
               22.10.2015

               HR

               Službeni list Europske unije

               L 277/4

         ODLUKA VIJEĆA (EU) 2015/1894
   od 5. listopada 2015.
   o sklapanju Protokola između Europske unije i Republike Kabo Verdea o utvrđivanju ribolovnih mogućnosti i financijskog doprinosa predviđenih Sporazumom o partnerstvu u području ribarstva između Europske zajednice i Republike Kabo Verdea
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 19. prosinca 2006. donošenjem Uredbe (EZ) br. 2027/2006 (1) odobrilo sklapanje Sporazuma o partnerstvu u području ribarstva između Europske zajednice i Republike Kabo Verdea (dalje u tekstu „Sporazum”). Protokol dogovoren između Europske unije i Republike Kabo Verdea o utvrđivanju ribolovnih mogućnosti i financijskom doprinosu predviđenom u Sporazumu o partnerstvu u području ribarstva između dvije stranke (2) istekao je 31. kolovoza 2014.

               (2)

               Unija je u pregovorima s Republikom Kabo Verdeom dogovorila novi Protokol (dalje u tekstu „Protokol”) uz Sporazum kojim se plovilima Unije odobravaju ribolovne mogućnosti u ribolovnoj zoni pod suverenitetom ili nadležnošću u području ribarstva Republike Kabo Verdea.

               (3)

               Odlukom 2014/948//EU (3) Vijeće je odobrilo potpisivanje i privremenu primjenu Protokola, ne dovodeći u pitanje njegovo naknadno sklapanje.

               (4)

               Sporazumom se osniva zajednički odbor koji je zadužen za kontrolu njegove provedbe. Također, u skladu s Protokolom, zajednički odbor može odobriti određene njegove izmjene. Radi lakšeg odobravanja tih izmjena, primjereno je ovlastiti Europsku komisiju, podložno posebnim uvjetima, da ih odobri na temelju pojednostavnjenog postupka.

               (5)

               Protokol bi trebalo odobriti,

         DONIJELO JE OVU ODLUKU:
   Članak 1.
   U ime Unije sklapa se Protokol između Europske unije i Republike Kabo Verdea o utvrđivanju ribolovnih mogućnosti i financijskog doprinosa predviđenih Sporazumom o partnerstvu u području ribarstva između Europske zajednice i Republike Kabo Verdea.
   Članak 2.
   Predsjednik Vijeća, u ime Unije, daje obavijest predviđenu člankom 16. Protokola.
   Članak 3.
   Podložno uvjetima i u skladu s odredbama određenima u Prilogu ovoj Odluci i u članku 9. Sporazuma, Komisija je ovlaštena u ime Unije odobriti izmjene Protokola donesene u okviru zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 5. listopada 2015.

            Za Vijeće

            Predsjednik

         N. SCHMIT

      (1)  Uredba Vijeća (EZ) br. 2027/2006 od 19. prosinca 2006. o sklapanju Sporazuma o partnerstvu u području ribarstva između Europske zajednice i Republike Kabo Verdea (SL L 414, 30.12.2006., str. 1.).

      (2)  SL L 181, 9.7.2011., str. 2.

      (3)  Odluka Vijeća 2014/948/EU od 15. prosinca 2014. o potpisivanju, u ime Europske unije, i privremenoj primjeni Protokola između Europske unije i Republike Kabo Verdea o utvrđivanju ribolovnih mogućnosti i financijskog doprinosa predviđenih Sporazumom o partnerstvu u području ribarstva između Europske zajednice i Republike Kabo Verdea (SL L 369, 24.12.2014., str. 1.).

      PRILOG

         Opseg ovlaštenja i postupak za uspostavu stajališta Unije u zajedničkom odboru

                  1.

                  Komisija je ovlaštena pregovarati s Republikom Kabo Verdeom i, prema potrebi te podložno poštovanju stavka 3. ovog Priloga, odobriti izmjene Protokola u odnosu na sljedeća pitanja:

                              (a)

                              preispitivanje ribolovnih mogućnosti, razmjerno prilagođavanje financijskog doprinosa te vršenje potrebnih izmjena u skladu s člankom 5. Protokola;

                              (b)

                              odluka o pravilima o sektorskoj potpori u skladu s člankom 3. Protokola;

                              (c)

                              prilagodba odredaba koje se odnose na uvjete za obavljanje ribolova i provedbena pravila Protokola i prilogâ u skladu s člankom 5. stavkom 2. Protokola;

                              (d)

                              donošenje mjera usmjerenih na održivo upravljanje ribolovnim resursima koje se odnose na aktivnosti plovila Unije u skladu s člankom 4. stavcima 4. i 6. Protokola.

                  2.

                  U okviru zajedničkog odbora uspostavljenog člankom 9. Sporazuma, Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              poštuje zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje ribarstvom.

                  3.

                  Kada se predviđa donošenje odluke o izmjenama Protokola iz stavka 1. na sastanku zajedničkog odbora, poduzimaju se mjere potrebne kako bi se osiguralo da stajalište koje će se izraziti u ime Unije uzima u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, pravodobno prije relevantnog sastanka zajedničkog odbora, šalju na razmatranje i odobrenje dokument koji sadržava pojedinosti o prijedlogu stajališta Unije.
                  U odnosu na pitanja iz stavka 1. točke (a), za odobravanje predviđenog stajališta Unije od strane Vijeća zahtijeva se kvalificirana većina glasova. U ostalim slučajevima stajalište Unije predviđeno u pripremnom dokumentu smatra se odobrenim osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od dvadeset dana od primitka pripremnog dokumenta, ovisno o tome što nastupi ranije. U slučaju protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.
                  Komisija je pozvana poduzeti sve pravodobne mjere potrebne u smislu daljnjeg postupanja u vezi s odlukom zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.


title: 2002/853/EZ: Odluka Komisije od 29. listopada 2002. o stajalištu Europske zajednice u pogledu prilagodbe tehničkom napretku pravilnika 3., 7., 14., 16., 23., 34., 37., 38., 43., 48., 50., 67., 75., 77., 87., 91., 105. i 113. Gospodarske komisije Ujedinjenih naroda za Europu

text:
               11/Sv. 122

               HR

               Službeni list Europske unije

               98

         32002D0853

               L 299/53

               SLUŽBENI LIST EUROPSKE UNIJE

         ODLUKA KOMISIJE
   od 29. listopada 2002.
   o stajalištu Europske zajednice u pogledu prilagodbe tehničkom napretku pravilnika 3., 7., 14., 16., 23., 34., 37., 38., 43., 48., 50., 67., 75., 77., 87., 91., 105. i 113. Gospodarske komisije Ujedinjenih naroda za Europu
   (2002/853/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s ciljem pristupanja Europske zajednice Sporazumu Gospodarske komisije Ujedinjenih naroda za Europu u vezi s donošenjem jedinstvenih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i o uvjetima za uzajamno priznavanje homologacija dodijeljenih na temelju tih propisa (1), a posebno njezin članak 4. stavak 2. prvu alineju,
   budući da:

               (1)

               Kada se prijedlog za prilagodbu Pravilnika Gospodarske komisije Ujedinjenih naroda za Europu priložen revidiranom Sporazumu iz 1958., Pravilnik koji obvezuje Zajednicu na temelju odredaba Priloga II. Odluci 97/836/EZ, daje se na izglasavanje Upravnom odboru uspostavljenom na temelju članka 1. stavka 2. navedenog Sporazuma, glas koji daje Komisija može se utvrditi u skladu s postupkom primjenjivim na tehničke prilagodbe direktiva o homologaciji motornih vozila.

               (2)

               S obzirom na iskustvo i tehnički razvoj, zahtjevi koji se odnose na određene elemente ili značajke obuhvaćene u pravilnicima UNECE-a 3., 7., 14., 16., 23., 34., 37., 38., 43., 48., 50., 67., 75., 77., 87., 91., 105. i 113. trebaju se prilagoditi.

               (3)

               Mjere utvrđene ovom Odlukom u skladu su s mišljenjem koje je donio Odbor za prilagodbu tehničkom napretku uspostavljen Direktivom Vijeća 70/156/EEZ od 6. veljače 1970. o približavanju zakonodavstva država članica u odnosu na homologaciju motornih vozila i njihovih prikolica (2), kako je zadnje izmijenjena Direktivom 2001/116/EZ Europskog parlamenta i Vijeća (3),

         ODLUČILA JE:
   Jedini članak
   Europska zajednica na glasovanju koje se održava na sastanku Upravnog odbora 12. studenoga 2002. tijekom 128. sastanka ili, prema potrebi, na nekom kasnije sastanku „Svjetskog foruma za usklađivanje pravilnika o vozilima” Gospodarske komisije Ujedinjenih naroda za Europu glasuje u korist dokumenata navedenih u prilogu.

      Sastavljeno u Bruxellesu 29. listopada 2002.

            Za Komisiju

         Erkki LIIKANEN

            Član Komisije

      (1)  SL L 346, 17.12.1997., str. 78.

      (2)  SL L 42, 23.2.1970., str. 1.

      (3)  SL L 18, 21.1.2002., str. 1.
   PRILOG
   Glasovanje Europske zajednice odnosi se na sljedeće dokumente:

               Pravilnik br. 3

               TRANS/WP.29/2002/51

               Pravilnik br. 7

               TRANS/WP.29/2002/52

               Pravilnik br. 14

               TRANS/WP.29/2002/69

               Pravilnik br. 16

               TRANS/WP.29/2002/70

               Pravilnik br. 23

               TRANS/WP.29/2002/53

               Pravilnik br. 34

               TRANS/WP.29/2002/14
               TRANS/WP.29/2002/14/Add.1

               Pravilnik br. 37

               TRANS/WP.29/2002/54

               Pravilnik br. 38

               TRANS/WP.29/2002/55

               Pravilnik br. 43

               TRANS/WP.29/2002/64
               TRANS/WP.29/2002/64/Corr.1

               Pravilnik br. 48

               TRANS/WP.29/2002/56

               Pravilnik br. 50

               TRANS/WP.29/2002/57

               Pravilnik br. 67

               TRANS/WP.29/2002/72

               Pravilnik br. 75

               TRANS/WP.29/2002/45/Rev.1

               Pravilnik br. 77

               TRANS/WP.29/2002/58

               Pravilnik br. 87

               TRANS/WP.29/2002/59

               Pravilnik br. 91

               TRANS/WP.29/2002/60

               Pravilnik br. 105

               TRANS/WP.29/2002/75

               Pravilnik br. 113

               TRANS/WP.29/2002/61.


title: 62/32/EEZ: Odluka Vijeća od 18. prosinca 1962. o određivanju tijela za imenovanje za Revizorski odbor

text:
01/Sv. 15          HR                              Službeni list Europske unije                                             3
31963D0032
25.1.1963.                                  SLUŽBENI LIST EUROPSKIH ZAJEDNICA                                          139/63
                                                       ODLUKA VIJEĆA
                                                    od 18. prosinca 1962.
                                   o određivanju tijela za imenovanje za Revizorski odbor
                                                          (62/32/EEZ)
           VIJEĆE EUROPSKE EKONOMSKE ZAJEDNICE,
           uzimajući u obzir članak 2. Pravilnika o osoblju za dužnosnike Zajednica i članak 6. Uvjeta zaposlenja
           ostalih službenika,
           uzimajući u obzir članak 10. stavak 1. Statuta Revizorskog odbora od 15. svibnja 1959.,
           ODLUČILO JE:
                                                          Jedini članak.
           Ovlasti koje su Pravilnikom o osoblju za dužnosnike dodijeljene tijelu za imenovanje, a Uvjetima zaposlenja
           ostalih službenika tijelu za sklapanje ugovora o radu, u vezi s izvršnim osobljem koje je podređeno
           Revizorskom odboru, izvršava:
           (a) u vezi s primjenom članka 1., članka 30. stavka 2. te članaka 31. i 50. Pravilnika o osoblju, Vijeće na
               prijedlog Revizorskog odbora i u suglasnosti s Revizorskim odborom;
           (b) u ostalim slučajevima Revizorski odbor.
           Sastavljeno u Bruxellesu 18. prosinca 1962.
                                                                                Za Vijeće
                                                                                Predsjednik
                                                                                E. COLOMBO


title: 2014/445/EU: Odluka Vijeća od 8. srpnja 2014. o imenovanju dvaju danskih članova i šest danskih zamjenika članova Odbora regija

text:
               10.7.2014

               HR

               Službeni list Europske unije

               L 201/25

         ODLUKA VIJEĆA
   od 8. srpnja 2014.
   o imenovanju dvaju danskih članova i šest danskih zamjenika članova Odbora regija

      (2014/445/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog danske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015. Odlukom Vijeća 2010/590/EU (3) od 27. rujna 2010. gđa Kirstine Helene BILLE imenovana je članom, a g. Steen Ole DAHLSTRØM i g. Carsten KISSMEYER-NIELSEN imenovani su zamjenicima članova do 25. siječnja 2015. Odlukom Vijeća 2014/79/EU (4) od 11. veljače 2014. g. Simon Mønsted STRANGE imenovan je članom, a g. Anker BOYE, gđa Jane FINDAHL, g. Lars KRARUP i g. Michael ZIEGLER imenovani su zamjenicima članova do 25. siječnja 2015.

               (2)

               Mjesta dvaju članova u Odboru regija postala su slobodna istekom mandata gđe Kirstine BILLE i g. Simona Mønsteda STRANGEA.

               (3)

               Mjesta šest zamjenika članova postala su slobodna istekom mandata g. Ankera BOYEA, g. Steena Olea DAHLSTRØMA, gđe Jane FINDAHL, g. Carstena KISSMEYER-NIELSENA, g. Larsa KRARUPA i g. Michaela ZIEGLERA,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2015.:

               a)

               za članove:

                           —

                           g. Jens Bo IVE, Mayor of Rudersdal Municipality,

                           —

                           g. Thomas Strecker Lerbak ADELSKOV, Mayor of Odsherred City Council;

                     i

               b)

               za zamjenike članova:

                           —

                           gđa Kirstine BILLE, Deputy Mayor of Syddjurs Municipality,

                           —

                           g. Henrik BRADE JOHANSEN, Member of Lyngby-Taarbaek City Council,

                           —

                           gđa Lotte CEDERSKJOLD ENGSIG-KARUP, Member of Aarhus City Council and Member of the Aarhus Municipal Authority,

                           —

                           g. Per NØRHAVE, Member of Ringsted City Council,

                           —

                           g. Marc PERERA CHRISTENSEN, Deputy Mayor of Aarhus City Council, Member of Aarhus Municipal Corporation and Member of Aarhus City Council,

                           —

                           g. John SCHMIDT ANDERSEN, Mayor of Frederikssund Municipality.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. srpnja 2014.

            Za Vijeće

            Predsjednik

         P. C. PADOAN

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.

      (3)  SL L 260, 2.10.2010., str. 20.

      (4)  SL L 44, 14.2.2014., str. 48.


title: 2012/735/EU: Odluka Vijeća od 31. svibnja 2012. o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane

text:
               11/Sv. 88

               HR

               Službeni list Europske unije

               3

         32012D0735

               L 354/1

               SLUŽBENI LIST EUROPSKE UNIJE

         ODLUKA VIJEĆA
   od 31. svibnja 2012.
   o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane
   (2012/735/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207. stavak 4. prvi podstavak, u vezi člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 19. siječnja 2009. ovlastilo Komisiju da u ime Europske unije i njezinih država članica pregovara o višestranom sporazumu o trgovini sa zemljama članica Andske zajednice u zajedničkom cilju postizanja ambicioznog, sveobuhvatnog i uravnoteženog sporazuma o trgovini.

               (2)

               Pregovori su zaključeni i 23. ožujka 2011. parafiran je Sporazum o trgovini između Europske unije i njezinih država članica, s jedne strane, i Kolumbije i Perua, s druge strane (dalje u tekstu „Sporazum”).

               (3)

               Člankom 330. stavkom 3. Sporazuma predviđa se njegova privremena primjena.

               (4)

               Sporazum bi trebalo potpisati u ime Unije i primjenjivati na privremenoj osnovi do završetka postupaka potrebnih za njegovo sklapanje.

               (5)

               Sporazum ne utječe na prava ulagača država članica da koriste bilo koji povoljniji tretman predviđen u bilo kojem sporazumu o ulaganjima kojeg su stranke država članica i andska zemlja potpisnica.

               (6)

               Privremena primjena predviđena u ovoj Odluci ne prejudicira raspodjelu ovlasti između Unije i njezinih država članica u skladu s Ugovorima.

               (7)

               Sukladno članku 218. stavku 7. Ugovora, primjereno je da Vijeće ovlasti Komisiju da odobri određene ograničene izmjene Sporazuma u vezi s oznakama zemljopisnog podrijetla koje, na prijedlog Pododbora za intelektualno vlasništvo, treba usvojiti Odbor za trgovinu, sukladno članku 209. stavku 2. Sporazuma.

               (8)

               Primjereno je odrediti odgovarajuće postupke za zaštitu takvih oznaka zemljopisnog podrijetla kojima je dodijeljena zaštita sukladno Sporazumu.

               (9)

               Sporazum se ne bi trebao tumačiti tako da prenosi prava ili nameće obveze na koje se može izravno pozivati pred sudovima Unije ili država članica,

         DONIJELO JE OVU ODLUKU:
   Članak 1.
   U ime Unije odobrava se potpisivanje Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(-e) ovlaštenu(-e) za potpisivanje Sporazuma u ime Unije.
   Članak 3.
   1.   Unija primjenjuje Sporazum, uz izuzetak njegovog članka 2., članka 202. stavka 1. te članaka 291. i 292., na privremenoj osnovi, kako je predviđeno u njegovom članku 330. stavku 3., do završetka postupaka potrebnih za njegovo sklapanje.
   2.   S ciljem određivanja datuma privremene primjene Sporazuma, Vijeće određuje datum do kojeg obavijest iz članka 330. stavka 3. treba poslati Kolumbiji i Peruu. Ta obavijest treba sadržavati upućivanja na one odredbe koje se privremeno ne primjenjuju.
   3.   Glavno tajništvo Vijeća u Službenom listu Europske unije objavljuje datum od kojeg će se Sporazum privremeno primjenjivati.
   Članak 4.
   Za potrebe članka 209. stavka 2. Sporazuma, izmjene Sporazuma u vezi s oznakama zemljopisnog podrijetla, koje treba usvojiti Odbor za trgovinu na prijedlog Pododbora za intelektualno vlasništvo, odobrava Komisija u ime Unije. U slučaju kad zainteresirane strane ne mogu postići dogovor nakon prigovora u pogledu oznake zemljopisnog podrijetla, Komisija usvaja stajalište na temelju postupka utvrđenog u članku 15. stavku 2. Uredbe Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1).
   Članak 5.
   1.   Naziv zaštićen u okviru Dodatka 1. Prilogu XIII. (Popis oznaka zemljopisnog podrijetla) Sporazumu može koristiti svaki subjekt koji stavlja na tržište poljoprivredbe proizvode, prehrambene proizvode, vina, aromatiziana vina ili jaka alkoholna pića koji udovoljavaju odgovarajućoj specifikaciji.
   2.   Države članice i institucije Unije provode zaštitu predviđenu u članku 210. Sporazuma, uključujući i na zahtjev zainteresirane strane.
   Članak 6.
   Primjenjiva odredba za potrebe donošenja potrebnih provedbenih pravila za primjenu pravila obuhvaćenih Dodatkom 2.A i Dodatkom 5. Prilogu II. o definiciji pojma „proizvodi s podrijetlom” i načinima administrativne suradnje te Dodatkom 1. Prilogu I. o ukidanju carina jest članak 247.a Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
   Članak 7.
   Ovaj se Sporazum ne tumači tako da prenosi prava ili nameće obveze na koje se može izravno pozivati pred sudovima Unije ili država članica.
   Članak 8.
   Ova Odluka stupa na snagu na dan njezinog donošenja.

      Sastavljeno u Bruxellesu 31. svibnja 2012.

            Za Vijeće

            Predsjednica

         P. OLSEN DYHR

      (1)  SL L 93, 31.3.2006., str. 12.

      (2)  SL L 302, 19.10.1992., str. 1.


title: 2003/589/EZ: Odluka Vijeća od 21. srpnja 2003. o sklapanju Sporazuma o znanstvenoj i tehnološkoj suradnji između Europske zajednice i Republike Čilea

text:
               11/Sv. 061

               HR

               Službeni list Europske unije

               138

         32003D0589

               L 199/19

               SLUŽBENI LIST EUROPSKE UNIJE

               21.07.2003.

      ODLUKA VIJEĆA

   od 21. srpnja 2003.
   o sklapanju Sporazuma o znanstvenoj i tehnološkoj suradnji između Europske zajednice i Republike Čilea
   (2003/589/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 170. stavak 2., u vezi s prvom rečenicom prvog podstavka njegovog članka 300. stavka 2. i članka 300. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:

               (1)

               Komisija je, u ime Zajednice, s Republikom Čile dogovorila Sporazum o znanstvenoj i tehnološkoj suradnji.

               (2)

               Taj je Sporazum u ime Zajednice potpisan u Bruxellesu 23. rujna 2002., a moguće je da bude sklopljen na kasniji datum.

               (3)

               Sporazum bi trebalo odobriti,

         ODLUČILO JE:
   Članak 1.
   Ovime se, u ime Zajednice, odobrava Sporazum o znanstvenoj i tehnološkoj suradnji između Europske zajednice i Republike Čilea.
   Tekst Sporazuma priložen je ovoj Odluci.
   Članak 2.
   Predsjednik Vijeća, u ime Zajednice, daje obavijest predviđenu člankom 11. Sporazuma.

      Sastavljeno u Bruxellesu 21. srpnja 2003.

            Za Vijeće

            Predsjednik

         F. FRATTINI

      (1)  Prijedlog od 24. veljače 2003. (još nije objavljen u Službenom listu).

      (2)  Mišljenje od 3. lipnja 2003. (još nije objavljeno u Službenom listu).


title: 2003/708/EZ: Odluka Komisije od 7. listopada 2003. o izmjeni Priloga E Direktivi Vijeća 91/68/EEZ i priloga I. i II. Odluci 93/198/EEZ o ažuriranju obrazaca zdravstvenih certifikata za životinje iz porodice ovaca i koza (priopćena pod brojem dokumenta C(2003) 3511)  Tekst značajan za EGP

text:
               03/Sv. 018

               HR

               Službeni list Europske unije

               186

         32003D0708

               L 258/11

               SLUŽBENI LIST EUROPSKE UNIJE

               07.10.2003.

      ODLUKA KOMISIJE

   od 7. listopada 2003.
   o izmjeni Priloga E Direktivi Vijeća 91/68/EEZ i priloga I. i II. Odluci 93/198/EEZ o ažuriranju obrazaca zdravstvenih certifikata za životinje iz porodice ovaca i koza
   (priopćena pod brojem dokumenta C(2003) 3511)
   (Tekst značajan za EGP)
   (2003/708/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom (EZ) br. 807/2003 (2), a posebno njezin članak 11.,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodice ovaca i koza unutar Zajednice (3), kako je zadnje izmijenjena Direktivom Vijeća 2003/50/EZ (4), a posebno njezin članak 14. stavak 2.,
   budući da:

               (1)

               Primjerak veterinarskog certifikata za trgovinu ovcama i kozama za uzgoj prikazan je u obrascu III. Priloga E Direktivi 91/68/EEZ.

               (2)

               Odlukom Komisije 93/198/EEZ od 17. veljače 1993., kako je zadnje izmijenjena Odlukom 2002/261/EZ (5), utvrđuje se obrazac u vezi s uvjetima zdravlja životinja i izdavanjem veterinarskih certifikata za uvoz domaćih ovaca i koza iz trećih zemalja (6).

               (3)

               U skladu s Prilogom VIII. poglavljem A dijelom I. i Prilogom IX. poglavljem E Uredbe (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (7), kako je zadnje izmijenjena Uredbom Komisije (EZ) br. 1234/2003 (8), određena su ograničenja na trgovinu i uvoz ovaca i koza uklonjena pod uvjetom da su te životinje prionsko-proteinskog genotipa ARR/ARR.

               (4)

               Obrazac III. veterinarskog certifikata u Prilogu E Direktivi 91/68/EEZ i obrasce certifikata u prilozima I. i II. Odluci 93/198/EEZ potrebno je uskladiti s ažuriranim propisima.

               (5)

               Stoga se Direktiva 91/68/EEZ i Odluka 93/198/EEZ trebaju izmijeniti na odgovarajući način.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Obrazac III. u Prilogu E Direktivi 91/68/EEZ zamjenjuje se tekstom iz Priloga I. ovoj Odluci.
   Članak 2.
   Odluka 93/198/EEZ mijenja se kako slijedi:

               1.

               Prilog I. zamjenjuje se tekstom u Prilogu II. ovoj Odluci.

               2.

               Prilog II. zamjenjuje se tekstom u Prilogu III. ovoj Odluci.

         Članak 3.
   Ova se Odluka primjenjuje od 13. listopada 2003.
   Članak 4.
   Ova je Odluka upućena državama članicama.

      Sastavljeno u Bruxellesu 7. listopada 2003.

            Za Komisiju

         David BYRNE

            Član Komisije

      (1)  SL L 302, 31.12.1972., str. 28.

      (2)  SL L 122, 16.5.2003., str. 36.

      (3)  SL L 46, 19.2.1991., str. 19.

      (4)  SL L 169, 8.7.2003., str. 51.

      (5)  SL L 86, 6.4.1993., str. 34.

      (6)  SL L 91, 6.4.2002., str. 31.

      (7)  SL L 147, 31.5.2001., str. 1.

      (8)  SL L 173, 11.7.2003., str. 6.
   PRILOG I.

      „Obrazac III.

   PRILOG II.

         „PRILOG I.

            DIO 1.(a)

            DIO 1.(b)

   PRILOG III.

         „PRILOG II.

            DIO 1.(a)

            DIO 1.(b)


title: 2009/781/EZ: Odluka Komisije od 22. listopada 2009. o izmjeni Odluke 2009/379/EZ o utvrđivanju iznosa koji su u skladu s uredbama Vijeća (EZ) br. 1782/2003, (EZ) br. 378/2007, (EZ) br. 479/2008 i (EZ) br. 73/2009 raspoloživi u okviru EPFRR-a i iznosa koji su raspoloživi za izdatke EFJP-a

text:
               14/Sv. 003

               HR

               Službeni list Europske unije

               135

         32009D0781

               L 278/60

               SLUŽBENI LIST EUROPSKE UNIJE

               22.10.2009.

      ODLUKA KOMISIJE

   od 22. listopada 2009.
   o izmjeni Odluke 2009/379/EZ o utvrđivanju iznosa koji su u skladu s uredbama Vijeća (EZ) br. 1782/2003, (EZ) br. 378/2007, (EZ) br. 479/2008 i (EZ) br. 73/2009 raspoloživi u okviru EPFRR-a i iznosa koji su raspoloživi za izdatke EFJP-a
   (2009/781/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), a posebno njezin članak 12. stavke 2. i 3.,
   budući da:

               (1)

               Odlukom Komisije 2009/379/EZ (2) utvrđuju se iznosi raspoloživi u okviru Europskog poljoprivrednog fonda za ruralni razvoj (EPFRR) i raspoloživi iznosi za izdatke u okviru Europskog fonda za jamstva u poljoprivredi (EFJP), u skladu s člankom 10. stavkom 2., člankom 143.d Uredbe Vijeća (EZ) br. 1782/2003 (3), člankom 4. stavkom 1. Uredbe Vijeća (EZ) br. 378/2007 (4), člankom 190.a Uredbe Vijeća (EZ) br. 1234/2007 (5) i člankom 9. stavkom 1., člankom 10. stavkom 3., člancima 134. i 135. Uredbe Vijeća (EZ) br. 73/2009 (6).

               (2)

               Članak 136. Uredbe (EZ) br. 73/2009 dopušta državama članicama prijenos iznosa iz financijske godine 2011., u EPFRR izračunanog u skladu s člankom 69. stavkom 7. Uredbe (EZ) br. 73/2009 umjesto pozivanja na članak 69. stavak 6. točku (a) iste Uredbe.

               (3)

               Iznosi raspoloživi za prijenos izračunani su i utvrđeni u Prilogu III. Uredbi Komisije (EZ) br. 639/2009 od 22. srpnja 2009. o detaljnim pravilima provedbe Uredbe Vijeća (EZ) br. 73/2009 u odnosu na posebnu potporu (7).

               (4)

               Njemačka i Švedska odlučile su primijeniti članak 136. Uredbe (EZ) br. 73/2009.

               (5)

               Odluka Komisije 2008/788/EZ od 3. listopada 2008. o utvrđivanju neto iznosa koji proizlaze iz primjene dobrovoljne modulacije u Portugalu za kalendarske godine od 2009. do 2012 (8). stavljena je izvan snage i zamijenjena Odlukom Komisije 2009/780/EZ (9) kako bi se u obzir uzela odluka Portugala o neprimjenjivanju dobrovoljne modulacije za kalendarsku godinu 2009.

               (6)

               Odluku 2009/379/EZ trebalo bi stoga na odgovarajući način izmijeniti,

         ODLUČILA JE:
   Jedini članak
   Prilog Odluci 2009/379/EZ zamjenjuje se tekstom predviđenim u Prilogu ovoj Odluci.

      Sastavljeno u Bruxellesu 22. listopada 2009.

            Za Komisiju

         Mariann FISCHER BOEL

            Članica Komisije

      (1)  SL L 209, 11.8.2005., str. 1.

      (2)  SL L 117, 12.5.2009., str. 10.

      (3)  SL L 270, 21.10.2003., str. 1.

      (4)  SL L 95, 5.4.2007., str. 1.

      (5)  SL L 299, 16.11.2007., str. 1.

      (6)  SL L 30, 31.1.2009., str. 16.

      (7)  SL L 191, 23.7.2009., str. 17.

      (8)  SL L 271, 11.10.2008., str. 44.

      (9)  SL L 278, 23.10.2009., str. 59.
   PRILOG

         „PRILOG

                     (u milijunima eura)

                     Financijska godina

                     Iznosi dostupni za EPFRR

                     Neto iznos raspoloživ za izdatke u okviru EFJP-a

                     Članak 10. stavak 2. Uredbe (EZ) br. 1782/2003

                     Članak 143.d Uredbe (EZ) br. 1782/2003

                     Članak 9. stavak 1. Uredbe (EZ) br. 73/2009

                     Članak 134. Uredbe (EZ) br. 73/2009

                     Članak 135. Uredbe (EZ) br. 73/2009

                     Članak 136. Uredbe (EZ) br. 73/2009

                     Članak 4. stavak 1. Uredbe (EZ) br. 378/2007

                     Članak 190.a stavak 2. Uredbe (EZ) br. 1234/2007

                     2007.

                     984

                     22

                     44 753

                     2008.

                     1 241

                     22

                     362

                     44 592

                     2009.

                     1 305,7

                     22

                     424

                     40,66

                     44 886,64

                     2010.

                     1 867,1

                     22

                     397

                     82,11

                     44 777,79

                     2011.

                     2 095,3

                     22

                     484

                     51,6

                     403,9

                     122,61

                     44 437,59

                     2012.

                     2 355,3

                     22

                     484

                     51,6

                     372,3

                     122,61

                     44 685,19

                     2013.

                     2 640,9

                     22

                     484

                     51,6

                     334,9

                     122,61

                     44 917,99”


title: Odluka Vijeća (ZVSP) 2017/1252 od 11. srpnja 2017. o potpori jačanju kemijske sigurnosti i zaštite u Ukrajini u skladu s provedbom Rezolucije Vijeća sigurnosti Ujedinjenih naroda 1540 (2004) o suzbijanju širenja oružja za masovno uništenje i sredstvima njegove isporuke

text:
               12.7.2017

               HR

               Službeni list Europske unije

               L 179/8

         ODLUKA VIJEĆA (ZVSP) 2017/1252
   od 11. srpnja 2017.
   o potpori jačanju kemijske sigurnosti i zaštite u Ukrajini u skladu s provedbom Rezolucije Vijeća sigurnosti Ujedinjenih naroda 1540 (2004) o suzbijanju širenja oružja za masovno uništenje i sredstvima njegove isporuke
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Europsko vijeće usvojilo je 12. prosinca 2003. Strategiju EU-a protiv širenja oružja za masovno uništenje, čije poglavlje II. sadržava popis mjera za suzbijanje takvog širenja koje treba poduzeti, kako unutar Unije tako i u trećim zemljama.

               (2)

               Unija aktivno provodi tu strategiju i mjere navedene u njezinu poglavlju III., posebno oslobađanjem financijskih sredstava za potporu specifičnim projektima koje provode multilateralne institucije, pružanjem tehničke i stručne pomoći državama u pogledu širokog spektra mjera za suzbijanje širenja oružja i promicanjem uloge Vijeća sigurnosti Ujedinjenih naroda (UN).

               (3)

               Vijeće sigurnosti UN-a usvojilo je 28. travnja 2004. Rezoluciju 1540 (2004) („RVSUN 1540 (2004)”) koja je bila prvi međunarodni instrument za poduzimanje mjera, na cjelovit i sveobuhvatan način, u vezi s oružjem za masovno uništenje, sredstvima njegove isporuke te povezanim materijalima. RVSUN-om 1540 (2004) uspostavljene su obveze za sve države koje su za cilj imale spriječiti i odvratiti nedržavne aktere od dobivanja pristupa takvom oružju te materijalima povezanima s oružjem. RVSUN-om 1540 (2004) Vijeće sigurnosti UN-a utvrdilo je i da sve države trebaju poduzeti i provesti učinkovite mjere za uspostavu unutarnjih kontrola za sprečavanje širenja nuklearnog, kemijskog ili biološkog oružja i sredstava njegove isporuke, među ostalim uspostavom odgovarajućih kontrola nad povezanim materijalima.

               (4)

               Univerzalno poštovanje i potpuna provedba Konvencije o kemijskom oružju i RVSUN-a 1540 (2004) među glavnim su prioritetima Ukrajine u području neširenja oružja za masovno uništenje, osobito u okviru njezina nestalnog članstva u Vijeću sigurnosti UN-a tijekom 2016. i 2017.

               (5)

               Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum o pridruživanju”) potpisan je 21. ožujka odnosno 27. lipnja 2014. Sporazumom o pridruživanju među ostalim se predviđa ubrzano usklađivanje ukrajinskog zakonodavstva s odgovarajućim zakonodavstvom Unije, uključujući zakonodavstvo o uklanjanju svih prepreka sveobuhvatnoj provedbi RVSUN-a 1540 (2004). Sporazum o pridruživanju djelomično se privremeno primjenjuje od studenoga 2014. odnosno siječnja 2016.

               (6)

               U skladu s planom Vlade Ukrajine za provedbu Sporazuma o pridruživanju u razdoblju od 2014. do 2017. Ukrajina se obvezala da će izraditi propise o kontroli velikih nesreća koje uključuju opasne tvari. Kabinet ministara Ukrajine odlučio je i da će poboljšati kemijsku sigurnost i zaštitu uspostavom zakonodavnih i regulatornih mjera u pogledu usklađenosti sa zahtjevima za sigurno rukovanje opasnim kemijskim tvarima i sprečavanja nezakonitog stavljanja na tržište opasnih kemijskih proizvoda.

               (7)

               Organizacija za europsku sigurnost i suradnju (OESS), uz potporu Ureda UN-a za razoružanje (UNODA), Saveza kemičara Ukrajine (UCU) i Međunarodnog centra za kemijsku sigurnost i zaštitu (ICCSS), organizirala je 11. i 12. prosinca 2014. nacionalni okrugli stol u Kijevu o kapacitetima u području kemijske sigurnosti i zaštite u Ukrajini te razvoju integriranog programa za kemijsku sigurnost i zaštitu („ICSSP”) u Ukrajini, uključujući promicanje provedbe RVSUN-a 1540 (2004). Za okruglim stolom okupilo se više dionika iz Ukrajine i međunarodni partneri, a njegov je ishod potvrđen odobravanjem niza preporuka.

               (8)

               U Beču je od 24. do 26. veljače 2015. održan sastanak vodećih dionika i međunarodnih partnera u vezi s razvojem ICSSP-a u Ukrajini, uključujući promicanje provedbe RVSUN-a 1540 (2004). Sudionici iz Ukrajine postigli su dogovor o planu u pogledu ICSSP-a u Ukrajini.

               (9)

               Tajništvo OESS-a, u bliskoj suradnji s nadležnim tijelima u Ukrajini, u tom je okviru izradilo prijedloge projekata te ih je podnijelo Uniji kako bi ih financirala u okviru proračuna za ZVSP.

               (10)

               Tajništvu OESS-a trebalo bi povjeriti tehničku provedbu projekata koji se trebaju provesti na temelju ove Odluke,

         DONIJELO JE OVU ODLUKU:
   Članak 1.
   1.   U svrhu promicanja mira i sigurnosti te učinkovitog multilateralizma na globalnoj i regionalnoj razini Unija teži ostvarenju sljedećih ciljeva:

               (a)

               jačanje mira i sigurnosti u susjedstvu Unije smanjivanjem prijetnje koju predstavlja nezakonita trgovina kontroliranim i otrovnim kemikalijama u regiji OESS-a, osobito u Ukrajini;

               (b)

               podupiranje učinkovitog multilateralizma na regionalnoj razini podupiranjem djelovanja OESS-a kojima se jačaju kapaciteti nadležnih tijela u Ukrajini za sprečavanje nezakonite trgovine kontroliranim i otrovnim kemikalijama u skladu s obvezama iz RVSUN-a 1540 (2004).

         2.   Kako bi se postigli ciljevi iz stavka 1., Unija poduzima sljedeće mjere:

               (a)

               poboljšanje regulatornog sustava Ukrajine u vezi s kemijskom sigurnošću i zaštitom;

               (b)

               uspostava ukrajinskog nacionalnog referentnog centra za utvrđivanje kontroliranih i otrovnih kemikalija;

               (c)

               jačanje kontrola nad prekograničnim kretanjem kontroliranih i otrovnih kemikalija.

         Detaljan opis mjera iz prvog podstavka naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („Visoki predstavnik”) nadležan je za provedbu ove Odluke.
   2.   Tehničku provedbu mjera iz članka 1. stavka 2. prvog podstavka obavlja Tajništvo OESS-a. Tu zadaću obavlja pod nadležnošću Visokog predstavnika. Visoki predstavnik u tu svrhu sklapa potrebne dogovore s Tajništvom OESS-a.
   Članak 3.
   1.   Financijski referentni iznos za provedbu mjera iz članka 1. stavka 2. prvog podstavka iznosi 1 431 156,90 EUR.
   2.   Rashodima koji se financiraju iznosom navedenim u stavku 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire pravilno upravljanje rashodima iz stavka 2. U tu svrhu sklapa sporazum o financiranju s Tajništvom OESS-a. Sporazumom se utvrđuje da Tajništvo OESS-a osigurava vidljivost doprinosa Unije, u skladu s njegovom veličinom.
   4.   Komisija nastoji sklopiti sporazum o financiranju iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma o financiranju.
   Članak 4.
   Visoki predstavnik izvješćuje Vijeće o provedbi ove Odluke na temelju redovitih izvješća koja izrađuje Tajništvo OESS-a. Ta su izvješća temelj za procjenu koju provodi Vijeće. Komisija dostavlja informacije o financijskim aspektima mjera iz članka 1. stavka 2. prvog podstavka.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 36 mjeseci nakon sklapanja sporazuma o financiranju iz članka 3. stavka 3. ili šest mjeseci nakon dana donošenja ako se u tom razdoblju ne sklopi sporazum o financiranju.

      Sastavljeno u Bruxellesu 11. srpnja 2017.

            Za Vijeće

            Predsjednik

         T. TÕNISTE

      (1)  Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (SL L 161, 29.5.2014., str. 3.).

      PRILOG

         Jačanje kemijske sigurnosti i zaštite u Ukrajini u skladu s Rezolucijom Vijeća sigurnosti Ujedinjenih naroda 1540 (2004)

      1.   Kontekst
      Postoji stvarna prijetnja da bi nedržavni akteri mogli upotrijebiti kemijsko oružje ili kemikalije kao oružje. S obzirom na aktualno sigurnosno okruženje, prijetnje i rizici u pogledu neovlaštene upotrebe kemikalija ili napada na kemijska postrojenja ozbiljan su izazov za sigurnost, gospodarstvo, zdravlje i okoliš u Ukrajini. Organizacija za europsku sigurnost i suradnju (OESS), uz potporu Ureda Ujedinjenih naroda (UN) za razoružanje (UNODA), Saveza kemičara Ukrajine (UCU) i Međunarodnog centra za kemijsku sigurnost i zaštitu (ICCSS), stoga je 11. i 12. prosinca 2014. u Kijevu održala nacionalni okrugli stol o kapacitetima u području kemijske sigurnosti i zaštite u Ukrajini te razvoju integriranog programa za kemijsku sigurnost i zaštitu („ICSSP”) u Ukrajini, uključujući promicanje provedbe Rezolucije Vijeća sigurnosti Ujedinjenih naroda (RVSUN) 1540 (2004).
      Zatim je od 24. do 26. veljače 2015. u Beču održan sastanak u vezi s razvojem ICSSP-a u Ukrajini. Nacionalni sudionici postigli su dogovor o planu u pogledu ICSSP-a. U prvoj fazi međunarodni stručnjaci proveli su sveobuhvatno preispitivanje kemijske sigurnosti i zaštite u Ukrajini („sveobuhvatno preispitivanje”). U sveobuhvatnom preispitivanju analizirane su, među ostalim, opće politike u pogledu kemijske sigurnosti i zaštite u Ukrajini, sigurnost i zaštita prijevoza opasnih kemikalija, infrastruktura i tehnički kapaciteti za analizu opasnih kemikalija, granične i carinske kontrole kretanja opasnih kemikalija te sigurnost i zaštita proizvodnje, skladištenja i upotrebe kemikalija od strane nacionalne industrije.
      OESS je kao rezultat toga pripremio tri projekta s ciljem podupiranja ICSSP-a u Ukrajini. Ti su projekti razvijeni u suradnji s relevantnim ukrajinskim tijelima. Svi projekti provodili bi se u skladu s odgovarajućim odredbama plana za provedbu Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine s druge strane („Sporazum o pridruživanju”).
      2.   Ciljevi
      Opći je cilj ove Odluke podupiranje projekata OESS-a usmjerenih na jačanje kemijske sigurnosti i zaštite u Ukrajini u skladu s RVSUN-om 1540 (2004) i Sporazumom o pridruživanju pružanjem značajnog doprinosa ICSSP-u u Ukrajini. Ovom se Odlukom posebno nastoji smanjiti prijetnja koju predstavlja nezakonita trgovina kontroliranim i otrovnim kemikalijama u regiji OESS-a, osobito u Ukrajini, čime se promiče mir i sigurnost u susjedstvu Unije.
      3.   Opis projekata
      3.1.   Projekt 1.: poboljšanje regulatornog sustava Ukrajine u vezi s kemijskom sigurnošću i zaštitom
      3.1.1.   Cilj projekta

                  —

                  Poboljšanje zakonodavne i regulatorne osnove u Ukrajini u pogledu kemijske sigurnosti i zaštite kao dio ICSSP-a, u skladu s obvezama iz RVSUN-a 1540 (2004).

            3.1.2.   Opis projekta

                  —

                  S ciljem podupiranja ukrajinskih vladinih agencija u suočavanju s prijetnjama u pogledu zloupotrebe otrovnih kemikalija OESS i nadležna tijela Ukrajine utvrdili su četiri prioritetna dokumenta povezana s poboljšanjem zakonodavstva o kemijskoj sigurnosti i zaštiti:

                              —

                              tehnički propis o sigurnom i zaštićenom upravljanju kemijskim proizvodima;

                              —

                              tehnički propis o klasifikaciji i označivanju opasnih kemijskih tvari;

                              —

                              izmjene ukrajinskog Zakona o visokorizičnim objektima;

                              —

                              odluka Kabineta ministara Ukrajine o utvrđivanju i izjavi o sigurnosti visokorizičnih objekata.

            3.1.3.   Očekivani rezultati projekta

                  —

                  U okviru projekta izradit će se četiri dokumenta navedena u točki 3.1.2. koja će se donijeti u regulatornom i zakonodavnom okviru.

            3.1.4.   Korisnici projekta

                  —

                  Ministarstvo gospodarskog razvoja i trgovine Ukrajine

                  —

                  Državna služba za hitne slučajeve Ukrajine

            3.2.   Projekt 2.: uspostava ukrajinskog nacionalnog referentnog centra za utvrđivanje kontroliranih i otrovnih kemikalija
      3.2.1.   Cilj projekta

                  —

                  Poboljšanje sposobnosti ukrajinskih tijela u pogledu utvrđivanja otrovnih kemikalija i prekursora te provođenja forenzičkih istraga u vezi s njihovom zloupotrebom kao dio ICSSP-a, u skladu s obvezama iz RVSUN-a 1540 (2004).

            3.2.2.   Opis projekta

                  —

                  U skladu s preporukom sveobuhvatnog preispitivanja te uz podršku Ministarstva zdravstva Ukrajine, mogao bi se uspostaviti nacionalni referentni centar na temelju postojećeg istraživačkog centra. Laboratoriji tog istraživačkog centra, međutim, nemaju odgovarajuću regulatornu osnovu, standardne operativne postupke za pružanje usluga zainteresiranim tijelima i organizacijama privatnog sektora, kao ni posebne instrumente za kemijsku analizu visoke rezolucije za precizno i pouzdano otkrivanje i utvrđivanje opasnih kemikalija. Projektom će se stoga pomoći u uspostavi potpuno funkcionalnog nacionalnog referentnog centra, uključujući nabavu instrumenata za kemijsku analizu visoke rezolucije i odgovarajuće osposobljavanje laboratorijskog osoblja.

            3.2.3.   Očekivani rezultati projekta

                  —

                  Nacionalni referentni centar za utvrđivanje kontroliranih i otrovnih kemijskih tvari uspostavljan je i integriran u nacionalne i međunarodne sustave odgovora na kemijske prijetnje.

                  —

                  Unaprijeđena je laboratorijska oprema istraživačkog centra.

                  —

                  Nacionalni referentni centar uključen je u međunarodni okvir.

                  —

                  Osposobljeno je laboratorijsko osoblje.

            3.2.4.   Korisnici projekta

                  —

                  Ministarstvo zdravstva Ukrajine

            3.3.   Projekt 3.: jačanje kontrola nad prekograničnim kretanjem kontroliranih i otrovnih kemikalija
      3.3.1.   Cilj projekta

                  —

                  Poboljšanje graničnih kontrola i praćenja kemikalija u provozu u Ukrajini, u skladu s obvezama iz RVSUN-a 1540 (2004).

            3.3.2.   Opis projekta

                  —

                  U sveobuhvatnom preispitivanju naznačena je potreba jačanja unutarnjih kontrola prekograničnih kretanja otrovnih kemikalija i jačanja nacionalnih kapaciteta u tom pogledu. Stoga je cilj projekta uspostava propisno formaliziranih nacionalnih sustava osposobljavanja i osposobljavanje predavača iz Državne granične službe Ukrajine i Državne porezne službe Ukrajine za otkrivanje i utvrđivanje kontroliranih i otrovnih kemikalija koje prelaze državnu granicu Ukrajine. Projektom će se ukrajinskim tijelima pružiti održivo znanje i primjeri najbolje prakse o postupcima za kemijsku sigurnost, zaštitu i upravljanje krizama u vezi s kontroliranim i otrovnim kemikalijama razvijanjem nacionalnih standardnih operativnih postupaka usklađenih s onima u Uniji, uspostavom međunarodnih standarda i praksi u tom području, kao i provedbom teorijskih vježbi i praktičnih vježbi na granici itd. Projektom će se pomoći i u poboljšanju kontrole izvoza tako što će ukrajinska carinska tijela primjenjivati kontrolni popis robe s dvojnom namjernom Unije.

                  —

                  Utvrđena su sljedeća područja u kojima je potrebno djelovati:

                              —

                              analiza i praćenje kemikalija u provozu;

                              —

                              granična kontrola i trgovina;

                              —

                              obrazovanje i podizanje svijesti;

                              —

                              uvođenje odgovarajućih administrativnih i operativnih propisa koji se odnose na kemijsku sigurnost i zaštitu;

                              —

                              hitan odgovor na nesreće u provozu.

            3.3.3.   Očekivani rezultati projekta

                  —

                  Izrađeni su nacionalni programi osposobljavanja za Državnu poreznu službu Ukrajine i Državnu graničnu službu Ukrajine u pogledu postupaka koji se odnose na kemijsku sigurnost, zaštitu i upravljanje krizama u vezi s prekograničnim kretanjem kontroliranih i opasnih kemikalija preko kopnenih graničnih prijelaza te u morskim i zračnim lukama.

                  —

                  Osposobljeno je osoblje, uključujući nacionalne predavače iz Državne porezne službe Ukrajine i Državne granične službe Ukrajine, kao i tijela odgovorna za prijevoz, na regulatornoj, upravljačkoj i operativnoj razini.

                  —

                  Ojačana kontrola izvoza i provedbeni kapaciteti kako bi se nadziralo prekogranično kretanje kontroliranih i opasnih kemikalija preko kopnenih graničnih prijelaza te u morskim i zračnim lukama.

            3.3.4.   Korisnici projekta

                  —

                  Državna porezna služba Ukrajine

                  —

                  Državna granična služba Ukrajine

            4.   Administrativna potpora za provedbu projekata
      Osoblje zaduženo za provedbu projekata iz Tajništva OESS-a i iz ureda koordinatora projekta OESS-a u Ukrajini koordinirat će provedbu projektnih aktivnosti navedenih u odjeljku 3. i upravljati njome kako bi se dodatno razvio okvir suradnje između ukrajinskih partnera, među ostalim izradom odgovarajućih novih prijedloga projekata i nacionalnih mjera.
      Osoblje za potporu izvršavat će sljedeće zadaće:

                  —

                  upravljanje projektima u svim fazama projektnog ciklusa;

                  —

                  obavljanje svakodnevnog financijskog nadzora projekata;

                  —

                  pružanje tehničkog i pravnog stručnog znanja, potpora većim javnim nabavama, suradnja s drugim međunarodnim organizacijama, provedba osiguravanja kvalitete i kontrole kvalitete odobrenih rezultata projekata, izvješćivanje Unije o svim aktivnostima ICSSP-a;

                  —

                  potpora ukrajinskim tijelima u izradi novih nacionalnih mjera u okviru ICSSP-a, u skladu s RVSUN-om 1540 (2004).

            5.   Trajanje
      Ukupno procijenjeno trajanje projekata je 36 mjeseci.
      6.   Subjekt za tehničku provedbu
      Tehnička provedba ove Odluke povjerit će se Tajništvu OESS-a. Tajništvo OESS-a provodit će aktivnosti u okviru ove Odluke u suradnji s drugim međunarodnim organizacijama i agencijama, posebno s ciljem osiguravanja djelotvornih sinergija i izbjegavanja dupliciranja s aktivnostima Organizacije za zabranu kemijskog oružja, u skladu s Konvencijom o kemijskom oružju.
      7.   Izvješćivanje
      Tajništvo OESS-a izrađivat će redovita izvješća te izvješća nakon završetka svake opisane aktivnosti. Završna izvješća trebalo bi dostaviti Uniji najkasnije šest tjedana nakon završetka odgovarajućih aktivnosti.
      8.   Upravljački odbor
      Upravljački odbor tih projekata bit će sastavljen od predstavnika Visokog predstavnika i predstavnika subjekta za provedbu iz odjeljka 6. ovog Priloga. Upravljački odbor redovito će preispitivati provedbu ove Odluke, a najmanje svakih šest mjeseci, među ostalim upotrebom elektroničkih sredstava komunikacije.
      Ukupni je trošak projekata 1 431 156,90 EUR.
      9.   Ukupni procijenjeni trošak projekata i financijski doprinos Unije
      Ukupni je trošak projekata 1 431 156,90 EUR.


title: Odluka Vijeća od 9. listopada 2017. o imenovanju zamjenika člana Upravnog odbora Europske zaklade za poboljšanje životnih i radnih uvjeta za Francusku

text:
               10.10.2017

               HR

               Službeni list Europske unije

               C 339/3

         ODLUKA VIJEĆA
   od 9. listopada 2017.
   o imenovanju zamjenika člana Upravnog odbora Europske zaklade za poboljšanje životnih i radnih uvjeta za Francusku
   (2017/C 339/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 1365/75 od 26. svibnja 1975. o osnivanju Europske zaklade za poboljšanje životnih i radnih uvjeta (1), a posebno njezin članak 6.,
   uzimajući u obzir popise prijedloga za imenovanja koje su Vijeću podnijele vlada država članica te organizacije radnika i poslodavaca,
   budući da:

               (1)

               Vijeće je Odlukom od 28. studenoga 2016. (2) imenovalo članove i zamjenike članova Upravnog odbora Europske zaklade za poboljšanje životnih i radnih uvjeta za razdoblje koje završava 30. studenoga 2019.

               (2)

               Organizacija radnika ETUC podnijela je jedan prijedlog za imenovanje za mjesto koje treba popuniti,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Upravnog odbora Europske zaklade za poboljšanje životnih i radnih uvjeta za Francusku:
   I.   PREDSTAVNICI ORGANIZACIJA RADNIKA

               Zemlja

               Član

               Zamjenik člana

               Francuska

               g. Romain LASSERRE

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. listopada 2017.

            Za Vijeće

            Predsjednik

         S. KIISLER

      (1)  SL L 139, 30.5.1975., str. 1.

      (2)  Odluka Vijeća od 28. studenoga 2016. o imenovanju članova i zamjenikâ članova Upravnog odbora Europske zaklade za poboljšanje životnih i radnih uvjeta (SL C 447, 1.12.2016., str. 2.).


title: 2012/777/EU: Odluka Vijeća od 10. prosinca 2012. o potpisivanju, u ime Europske unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o Okvirnom sporazumu između Europske unije i Republike Armenije o općim načelima za sudjelovanje Republike Armenije u programima Unije

text:
               11/Sv. 118

               HR

               Službeni list Europske unije

               269

         32012D0777

               L 340/26

               SLUŽBENI LIST EUROPSKE UNIJE

         ODLUKA VIJEĆA
   od 10. prosinca 2012.
   o potpisivanju, u ime Europske unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o Okvirnom sporazumu između Europske unije i Republike Armenije o općim načelima za sudjelovanje Republike Armenije u programima Unije
   (2012/777/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., članak 168. članak 169. članak 172., članak 173, stavak 3. te članak 188. i članak 192., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 18. lipnja 2007. ovlastilo Komisiju za pregovaranje o Protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane (1), o Okvirnom sporazumu između Europske unije i Republike Armenije o općim načelima za sudjelovanje Republike Armenije u programima Unije („Protokol”).

               (2)

               Pregovori su zaključeni.

               (3)

               Protokol bi trebalo potpisati u ime Unije, podložno njegovom sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, o Okvirnom sporazumu između Europske unije i Republike Armenije o općim načelima za sudjelovanje Republike Armenije u programima Unije, podložno njegovom sklapanju (2).
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Protokola u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 10. prosinca 2012.

            Za Vijeće

            Predsjednica

         C. ASHTON

      (1)  SL L 239, 9.9.1999., str. 3.

      (2)  Tekst Protokola objavit će se zajedno s odlukom o njegovom sklapanju.


title: 2010/293/EU: Odluka Komisije od 20. svibnja 2010. o postizanju Provedbenog dogovora između Europske komisije i Vlade Sjedinjenih Američkih Država o suradnji u istraživanjima u području domovinske/civilne sigurnosti

text:
               11/Sv. 119

               HR

               Službeni list Europske unije

               105

         32010D0293

               L 125/53

               SLUŽBENI LIST EUROPSKE UNIJE

         ODLUKA KOMISIJE
   od 20. svibnja 2010.
   o postizanju Provedbenog dogovora između Europske komisije i Vlade Sjedinjenih Američkih Država o suradnji u istraživanjima u području domovinske/civilne sigurnosti
   (2010/293/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Sporazum o znanstvenoj i tehnološkoj suradnji između Europske zajednice i Vlade Sjedinjenih Američkih Država (1), a posebno njegov članak 5. drugi stavak točku (b),
   buduću da:

               (1)

               Sporazum o znanstvenoj i tehnološkoj suradnji između Europske zajednice i Vlade Sjedinjenih Američkih Država („Sporazum”) odobren je Odlukom Vijeća 98/591/EZ (2) i stupio je na snagu 14. listopada 1998. Obnavlja se na razdoblje od pet godina (3) i bio je produžen i izmijenjen 14. listopada 2008. (4)

               (2)

               Transatlantska suradnja u području istraživanja domovinske/civilne sigurnosti poželjna je i od obostrane koristi.

               (3)

               Prema zajedničkom stajalištu, do kojeg je došlo nakon iscrpnih rasprava, Provedbeni bi dogovor stvorio mehanizam za pojednostavljivanje zajedničke tehničke i zanstvene aktivnosti.

               (4)

               Provedbeni dogovor, s ciljem pokrivanja aktivnosti suradnje u interdisciplinarnom području istraživanja domovineske/civilne sigurnosti („Provedbeni dogovor”), uspješno je uspostavljen između Komisije i Vlade Sjedinjenih Američkih Država.

               (5)

               Provedbeni dogovor ne sadrži izravne financijske pretpostavke. Zajednički se projekti natječu za sredstva kroz uobičajeni RTD i mjere potpore u odgovarajućim istraživačkim programima Sedmog okvirnog programa Europske zajednice za istraživanje, tehnološki razvoj i pokazne aktivnosti (2007.-2013.) (5). U skladu s ovim Sporazumom, sredstva Europske unije ograničavaju se za europske partnere.

               (6)

               Provedbeni je dogovor potrebno odobriti,

         DONIJELA JE OVU ODLUKU:
   Članak 1.
   Odobrava se Provedbeni dogovor između Europske komisije i Vlade Sjedinjenih Američkih Država za aktivnosti suradnje u području istraživanja domovinske/civilne sigurnosti.
   Tekst Provedbenog dogovora prilaže se ovoj Odluci.
   Članak 2.
   Povjerenik, odgovoran za GU za poduzetništvo i industriju, ovlašćuje se potpisati Provedbeni dogovor u ime Komisisije.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 20. svibnja 2010.

            Za Komisiju, u ime predsjednika,
         Antonio TAJANI

            Dopredsjednik

      (1)  SL L 284, 22.10.1998., str. 37.

      (2)  SL L 284, 22.10.1998., str. 35.

      (3)  SL L 335, 11.11.2004., str. 7.

      (4)  Razmjenom verbalnih nota između Vijeća EU-a, od 15. svibnja 2009. (poziv na broj SGS9/06298) i Vlade Sjedinjenih Američkih Država, Državnog tajništva SAD-a, od 6. srpnja 2009.

      (5)  SL L 412, 30.12.2006., str. 1.


title: 2009/97/EZ: Odluka Vijeća od 24. srpnja 2008. o potpisivanju i privremenoj primjeni Memoranduma o suradnji između Organizacije međunarodnog civilnog zrakoplovstva i Europske zajednice na području revizija sigurnosti/inspekcija i povezanih pitanja

text:
               07/Sv. 026

               HR

               Službeni list Europske unije

               32

         32009D0097

               L 036/18

               SLUŽBENI LIST EUROPSKE UNIJE

               24.07.2008.

      ODLUKA VIJEĆA

   od 24. srpnja 2008.
   o potpisivanju i privremenoj primjeni Memoranduma o suradnji između Organizacije međunarodnog civilnog zrakoplovstva i Europske zajednice na području revizija sigurnosti/inspekcija i povezanih pitanja
   (2009/97/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 30. studenoga 2007. ovlastilo Komisiju da otvori pregovore o sporazumu između Europske zajednice i Organizacije međunarodnog civilnog zrakoplovstva (ICAO) na području revizija sigurnosti/inspekcija zrakoplovstva i povezanih pitanja.

               (2)

               U ime Zajednice, Komisija je dogovorila Memorandum o suradnji s ICAO-om na području audita zaštite/inspekcija i povezanih pitanja u skladu s direktivama iz Priloga I. i ad hoc postupkom iz Priloga II. Odluci Vijeća kojim se Komisija ovlašćuje za otvaranje pregovora.

               (3)

               Podložno njegovom mogućem kasnijem zaključivanju, Memorandum bi trebalo potpisati i privremeno primjenjivati,

         DONIJELO JE OVU ODLUKU:
   Članak 1.
   Ovim se u ime Zajednice odobrava potpisivanje Memoranduma o suradnji između Organizacije međunarodnog civilnog zrakoplovstva i Europske zajednice na području audita zaštite/inspekcija i povezanih pitanja, podložno Odluci Vijeća o zaključivanju navedenog Memoranduma.
   Tekst Memoranduma priložen je ovoj Odluci.
   Članak 2.
   Ovim se Predsjednik Vijeća ovlašćuje imenovati osobu ili osobe ovlaštene za potpisivanje Memoranduma u ime Zajednice, podložno njegovom zaključivanju.
   Članak 3.
   Uz uvjet uzajamnosti, Memorandum se primjenjuje na privremenoj osnovi od datuma njegovog potpisivanja, dok se ne završe postupci za njegovo formalno zaključivanje.

      Sastavljeno u Bruxellesu 24. srpnja 2008.

            Za Vijeće

            Predsjednik

         B. HORTEFEUX

      MEMORANDUM O SURADNJI

   između Europske zajednice i Organizacija međunarodnog civilnog zrakoplovstva na području audita zaštite/inspekcija i povezanih pitanja
   ORGANIZACIJA MEĐUNARODNOG CIVILNOG ZRAKOPLOVSTVA (ICAO),
   i
   EUROPSKA ZAJEDNICA (EZ),
   dalje u tekstu: „stranke”
   PODSJEĆAJUĆI na Konvenciju o međunarodnom civilnom zrakoplovstvu potpisanu u Chicagu 7. prosinca 1944. (dalje u tekstu: Čikaška konvencija), a posebno njezin Prilog 17. (dalje u tekstu Prilog 17.),
   IMAJUĆI NA UMU Rezoluciju skupštine ICAO-a A35-9, kojom se Glavnom tajniku nalaže da nastavi ICAO-ov opći program audita zaštite (USAP) koji uključuje redovite, obvezne, sustavne i usklađene audite zaštite svih ugovornih država Čikaške konvencije (dalje u tekstu: ugovorne države),
   PODSJEĆAJUĆI na Uredbu (EZ) br. 2320/2002 Europskog parlamenta i Vijeća od 16. prosinca 2002. o uspostavljanju zajedničkih pravila u području zaštite civilnog zračnog prometa (1) (dalje u tekstu Uredba (EZ) br. 2320/2002) i Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (2) (dalje u tekstu: Uredba (EZ) br. 300/2008) koja će zamijeniti Uredbu (EZ) br. 2320/2002 kada se donesu potrebne provedbene mjere,
   PRIMJEĆUJUĆI Uredbu Komisije (EZ) br. 1486/2003 od 22. kolovoza 2003. o utvrđivanju postupaka provedbe inspekcije Komisije u području zaštite civilnog zračnog prometa (3), a posebno njezin članak 16. kojim se određuje da Europska Komisija uzima u obzir planirane ili nedavno obavljene audita zaštite međuvladinih organizacija kako bi se osigurala sveobuhvatna učinkovitost različitih aktivnosti u području inspekcija i audita zaštite,
   UZIMAJUĆI U OBZIR primjenu odgovarajućeg prava Zajednice, posebno Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (4); i Odluke Komisije 2001/844/EZ, EZUČ, Euratom od 29. studenoga 2001. o izmjeni njezina unutarnjeg Poslovnika (priopćena pod brojem dokumenta (dalje u tekstu: Odluka 2001/844/EZ, EZUČ, Euratom), a posebno njezinih odjeljaka 10. i 26. i njezinih izmjena (5),
   IMAJUĆI NA UMU činjenicu da je većina standarda sadržanih u Prilogu 17. također obuhvaćena Uredbom 2320/2002 te da Europska Komisija provodi inspekcije u državama članicama Europske unije (dalje u tekstu: EU) kako bi nadzirala primjenu ove Uredbe,
   UZIMAJUĆI U OBZIR da su glavni ciljevi programa audita zaštite ICAO-a i programa inspekcija Europske komisije poboljšanje zaštite zračnog prometa ocjenjivanjem provedbe odgovarajućih standarda, utvrđivanja manjkavosti, ako ih ima, i osiguravanja otklanjanja manjkavosti kada je to potrebno,
   UZIMAJUĆI U OBZIR da je poželjno uspostaviti međusobnu suradnju u području audita zaštite/inspekcija zrakoplovstva i povezanih pitanja na način koji osigurava bolju upotrebu ograničenih resursa i kojim se izbjegava udvostručavanje napora, pri čemu se održava univerzalnost i cjelovitost programa USAP ICAO-a,
   UZIMAJUĆI U OBZIR da Europska komisija ima provedbene ovlasti za osiguravanje provedbe zakonodavstva Zajednice o zaštiti civilnog zrakoplovstva,
   UZIMAJUĆI U OBZIR da je Vijeće ICAO-a tijekom svog 176. zasjedanja odredilo da bi se, kad god je to moguće, auditi zaštite zrakoplovstva ICAO-a trebali usredotočiti na mogućnosti države da osigura primjeren nacionalni nadzor; i da je nadalje zatražilo od Glavnog tajnika da ispita oblike suradnje i najučinkovitiju upotrebu resursa u regijama u kojima postoje obvezni regionalni vladini programi audita zaštite,
   1.   Opće odredbe
   1.1.   Standardi sadržani u Prilogu 17. koji nisu obuhvaćeni zakonodavstvom EZ-a, ne spadaju u područje ovog Memoranduma o suradnji.
   1.2.   U vezi sa standardima iz Priloga 17. koji su obuhvaćeni zakonodavstvom EZ-a, ICAO ocjenjuje inspekcije Europske komisije odgovarajućih nacionalnih tijela država članica EU-a kako bi u skladu sa stavkom 3. ovog Memoranduma o suradnji provjerio da li ugovorne države, koje obvezuje zakonodavstvo Zajednice o zaštiti civilnog zračnog prometa, poštuju te standarde.
   1.3.   O provedbi ocjena ICAO-a u Europskoj zajednici raspravlja se na zahtjev jedne od stranaka, ali najmanje jedanput godišnje.
   1.4.   Auditori ICAO-a mogu povremeno, kao promatrači, sudjelovati u inspekcijama Europske komisije na aerodromima EU-a, nakon što Europska komisija dobije izričitu suglasnost predmetne države članice EU-a.
   2.   Informacije o inspekcijama Europske komisije u Europskoj zajednici, koje se dostavljaju ICAO-u
   2.1.   U skladu s Odlukom 2001/844/EZ, EZUČ, Euratom, ovlaštenom osoblju ICAO-a dostavljaju se sljedeće povjerljive informacije EU-a na razini „RESTREINT UE”:

               A.

               Opća pravila i standardi u području zaštite zračnog prometa, doneseni u skladu s člankom 4. stavkom 2. Uredbe (EZ) br. 2320/2002 ili člankom 4. Uredbe (EZ) br. 300/2008; i

               B.

               U vezi s inspekcijama Europske komisije u odgovarajućim tijelima država članica EU-a:

                           (a)

                           opće informacije o planiranju inspekcija Europske komisije, uključujući raspored inspekcija odgovarajućih nacionalnih tijela, te o bilo kakvim dopunama tog plana, čim postanu dostupne;

                           (b)

                           status inspekcija i u odgovarajućim nacionalnim tijelima i na aerodromima, datumi izdavanja konačnih inspekcijskih izvješća i datumi primitka akcijskih planova od predmetne države;

                           (c)

                           metodologija inspekcija Europske komisije;

                           (d)

                           izvješće o inspekciji odgovarajućih nacionalnih tijela, zajedno s akcijskim planom primljenim od predmetne države u vezi s inspekcijom odgovarajućeg nacionalnog tijela, u kojem se navode mjere i rokovi za ispravljanje i otklanjanje bilo kojih utvrđenih manjkavosti; i

                           (e)

                           mjere koje je Europska komisija poduzela nakon inspekcije odgovarajućeg nacionalnog tijela.

         2.2.   ICAO ograničava pristup povjerljivim informacijama EU-a dobivenim od Europske komisije u okviru ove suradnje na ovlašteno osoblje, i to samo ako za to postoji potreba. Ovlašteno osoblje ne otkriva ove informacije bilo kojoj trećoj strani. ICAO provodi sve potrebne pravne i unutarnje mehanizme za zaštitu povjerljivosti informacija dobivenih od Europske komisije.
   2.3.   Europska komisija i ICAO usuglašavaju se o daljnjim postupcima za zaštitu povjerljivih informacija koje u skladu s ovim Memorandumom o suradnji daje Europska komisija. Ti postupci uključuju mogućnost da Europska komisija provjeri koje zaštitne mjere provodi ICAO.
   3.   Ocjenjivanja sustava inspekcija Europske komisije na području zaštite zračnog prometa, koje provodi ICAO.
   3.1.   Ocjenjivanja sustava inspekcija Europske komisije na području zaštite zračnog prometa, koje provodi ICAO, sastoje se od analize zahtjeva i informacija Europske komisije koji se dostavljaju na temelju stavka 2. Kada je potrebno, ICAO posjećuje Europsku komisiju, Opću upravu za energetiku i promet u njezinom sjedištu u Bruxellesu u Belgiji.
   3.2.   Razmjenom pisama između ICAO-a i Europske komisije, dogovaraju se posebni uvjeti i praktična rješenja u vezi s ocjenjivanjem sustava inspekcija Europske komisije na području zaštite zračnog prometa, koje provodi ICAO.
   4.   Rješavanje sporova
   4.1.   Bilo kakva nesuglasica ili spor u vezi s tumačenjem ili primjenom ovog Memoranduma o suradnji rješavaju se pregovorima između stranaka.
   4.2.   Ništa u ovom Memorandumu o suradnji ili u vezi s njim ne tumači se kao odricanje od bilo kakvih privilegija ili imuniteta stranaka.
   5.   Drugi sporazumi
   5.1.   Ovaj memorandum o suradnji ne nadomješćuje niti ne prejudicira druge oblike suradnje između stranaka.
   6.   Revizija – stupanje na snagu
   6.1.   Stranke provjeravaju provedbu Memoranduma o suradnji na kraju tekuće faze programa USAP, i ranije ako bilo koja od stranaka smatra da je to potrebno.
   6.2.   Do njegovog stupanja na snagu, ovaj će se Memorandum o suradnji od datuma potpisa primjenjivati privremeno.
   6.3.   Memorandum o suradnji stupa na snagu prvi dan drugog mjeseca nakon posljednje od dviju obavijesti putem kojih stranke obavješćuju jedna drugu o završetku njihovih unutarnjih postupaka.

      Sastavljeno u Montrealu sedamnaestog dana mjeseca rujna dvije tisuće osme, u duplikatu, na engleskom jeziku.

            Za Europsku zajednicu

         Patrick GANDIL

            Za Organizaciju međunarodnog civilnog zrakoplovstva

         Roberto KOBEH GONZÁLEZ

         Eckard SEEBOHM

      (1)  SL L 355, 30.12.2002., str. 1.

      (2)  SL L 97, 9.4.2008., str. 72.

      (3)  SL L 213, 23.8.2003., str. 3.

      (4)  SL L 145, 31.5.2001., str. 43.

      (5)  Odluke 2005/94/EZ, Euratom, 2006/70/EZ, Euratom i 2006/548/EZ. Euratom.


title: Odluka Vijeća 2003/211/ZVSP od 24. veljače 2003. o sklapanju Sporazuma između Europske unije i Organizacije sjevernoatlantskog ugovora o sigurnosti informacija

text:
               18/Sv. 005

               HR

               Službeni list Europske unije

               18

         32003D0211

               L 080/35

               SLUŽBENI LIST EUROPSKE UNIJE

               24.02.2003.

      ODLUKA VIJEĆA 2003/211/ZVSP
   od 24. veljače 2003.
   o sklapanju Sporazuma između Europske unije i Organizacije sjevernoatlantskog ugovora o sigurnosti informacija
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Privremeni sporazum o sigurnosti između Glavnog tajništva Vijeća i Organizacije sjevernoatlantskog ugovora zaključen je 26. srpnja 2000. razmjenom pisama između njihovih glavnih tajnika.

               (2)

               Europsko vijeće u Barceloni naglasilo je važnost postizanja stalnih sporazuma između Europske unije i NATO-a na najraniji mogući datum. U tu svrhu također je zatražilo od Predsjedništva, zajedno s visokim predstavnikom, da uspostavi odgovarajuće kontakte na visokoj razini kako bi se osigurao pozitivan ishod. Među dotičnim sporazumima je i sporazum o sigurnosti informacija.

               (3)

               Kao rezultat stupanja na snagu njihovih sigurnosnih propisa 1. prosinca 2001., Vijeće i Komisija mogu se u potpunosti pridržavati obveza koje proizlaze iz provedbe takvih sporazuma.

               (4)

               Nakon Odluke Vijeća od 15. travnja 2002. kojom se ovlašćuje Predsjedništvo da započne pregovore s NATO-om, Predsjedništvo, uz pomoć glavnoga tajnika/visokog predstavnika, dogovorilo je Sporazum o sigurnosti informacija.

               (5)

               Taj bi Sporazum trebalo odobriti,

         ODLUČILO JE:
   Članak 1.
   Ovime se u ime Europske unije odobrava Sporazum između Europske unije i Organizacije sjevernoatlantskog ugovora o sigurnosti informacija.
   Tekst Sporazuma priložen je ovoj Odluci.
   Članak 2.
   Predsjednik Vijeća se ovime ovlašćuje za potpisivanje Sporazuma kako bi obvezao Europsku uniju.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 24. veljače 2003.

            Za Vijeće

            Predsjednik

         G. PAPANDREOU


title: 2010/777/EU: Odluka Komisije od 15. prosinca 2010. o izmjeni Direktive Vijeća 2008/90/EZ s ciljem produljenja odstupanja koje se odnosi na uvjete za uvoz reprodukcijskog sadnog materijala i sadnica namijenjenih proizvodnji voća iz trećih zemalja (priopćena pod brojem dokumenta C(2010) 8992)

text:
               03/Sv. 47

               HR

               Službeni list Europske unije

               116

         32010D0777

               L 332/40

               SLUŽBENI LIST EUROPSKE UNIJE

         ODLUKA KOMISIJE
   od 15. prosinca 2010.
   o izmjeni Direktive Vijeća 2008/90/EZ s ciljem produljenja odstupanja koje se odnosi na uvjete za uvoz reprodukcijskog sadnog materijala i sadnica namijenjenih proizvodnji voća iz trećih zemalja
   (priopćena pod brojem dokumenta C(2010) 8992)
   (2010/777/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2008/90/EZ od 29. rujna 2008. o stavljanju na tržište reprodukcijskog sadnog materijala i sadnica namijenjenih proizvodnji voća (1), a posebno drugi podstavak njezinog članka 12. stavka 2.,
   budući da:

               (1)

               U skladu s člankom 12. stavkom 1. Direktive 2008/90/EZ, Komisija mora odlučiti jesu li reprodukcijski sadni materijal i sadnice voćaka koji su proizvedeni u trećoj zemlji i koji pružaju jednaka jamstva u pogledu obveza dobavljača, identiteta, karakteristika, zdravlja bilja, mjera za uzgoj, pakiranja, mjera nadzora, označivanja i pečaćenja istovjetni u pogledu svega navedenog reprodukcijskom sadnom materijalu i sadnicama voćaka proizvedenim u Uniji i jesu li u skladu sa zahtjevima i uvjetima te Direktive.

               (2)

               Međutim, trenutačno raspoložive informacije o uvjetima koji se primjenjuju u trećim zemljama još uvijek nisu dostatne da bi Komisiji u ovoj fazi omogućile usvajanje takve odluke s obzirom na bilo koju treću zemlju.

               (3)

               Kako bi se spriječilo narušavanje trgovinskih tokova, državama članicama koje uvoze reprodukcijski sadni materijal i sadnice voćaka iz trećih zemalja treba dozvoliti daljnju primjenu uvjeta istovjetnih onima koji se primjenjuju na slične proizvode u Uniji, u skladu s člankom 12. stavkom 2. Direktive 2008/90/EZ.

               (4)

               Primjereno je dozvoliti primjenu takvih uvjeta za razdoblje koje je u skladu s prijelaznim razdobljem iz članka 21. Direktive 2008/90/EZ.

               (5)

               Stoga razdoblje primjene odstupanja predviđeno u Direktivi 2008/90/EZ za takav uvoz treba produljiti do 31. prosinca 2018.

               (6)

               Odluku 2008/90/EZ stoga treba na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za reprodukcijski materijal i sadnice voćnih rodova i vrsta,

         DONIJELA JE OVU ODLUKU:
   Članak 1.
   U prvom podstavku članka 12. stavka 2. Direktive 2008/90/EZ, datum „31. prosinca 2010.” zamjenjuje se datumom „31. prosinca 2018.”
   Članak 2.
   Ova je Odluka upućena državama članicama.

      Sastavljeno u Bruxellesu 15. prosinca 2010.

            Za Komisiju

         John DALLI

            Član Komisije

      (1)  SL L 267, 8.10.2008., str. 8.